jkorsvik/nowiki_second_scrape_merged huggingface dataset:
Gil Vicente FC

Gil Vicente Futebol Clube er en portugisisk fotballklubb fra byen Barcelos i distriktet Braga. Klubben ble grunnlagt i 1924 og lagets draktfarger er helrøde med blå detaljer, mens bortedraktene er helblå. Gil Vicente spiller sine hjemmekamper på Estádio Cidade de Barcelos.


== Historie ==
Klubben ble grunnlagt i mai 1924 og ble oppkalt etter poeten Gil Vicente. Deres første sesong i landets øverste divisjon kom først i 1990, men har siden vekslet på å spille i Primeira Liga og Segunda på nest øverste nivå. Fra 2004/2005-sesongen gikk laget fra å spille på Estádio Adelino Ribeiro Novo til å spille på deres nåværende stadion etter at Estádio Cidade de Barcelos stod ferdigbygd. Deres nye stadion har en kapasitet på om lag 12 000 tilskuere, og har vært brukt til offisielle kamper av det portugisiske U21-landslaget.


== Spillerstall ==
Oppdatert 29. oktober 2022.


=== Utlånte spillere ===


== Meritter ==
Liga de Honra (2): 1998/1999, 2010/2011


== Sesonger ==


== Kjente spillere med tilknytting til klubben ==
 Paulo Alves
 Nuno Capucho
 Ljubinko Drulović
 Jorge Ribeiro
 Armando Teixeira
 Hugo Viana


== Referanser ==


== Eksterne lenker ==
(pt) Offisielt nettsted
Mile Nedelkoski

Mile Nedelkoski (født 25. juli 1935 i Prilep, død 21. juni 2020) var en makedonsk lyriker, dramatiker og prosaforfatter.
Han har blitt karakterisert som «blant dei mest nyskapande i makedonsk samtidslitteratur og kjend som ein djerv og original samfunnskritikar med brodd mot alle formar for totalitarianisme».


== Referanser ==
Radovan Pavlovski

Radovan Pavlovski (født 1937 i Niš, Serbia) er en lyriker, essayist, reiseforfatter og forlegger fra Makedonia.
Han har bodd i Zagreb, Beograd og Skopje, og er medlem av forfatterforeningene i alle tre landene. Han er en populær forfatter i flere land innen det tidligere Jugoslavia, og hans tekster er oversatt til flere språk.


== Referanser ==
Katica Kulavkova

Katica Kulavkova (makedonsk: Катица Ќулавкова, født 1951 i Veles) er en lyriker, essayist og litteraturviter fra Nord-Makedonia og professor ved Universitetet i Skopje.
Hun er medlem av den makedonske vitenskapsakademiet, og av P.E.N. og er redaktør for e-tidsskriftet Mirage. Hun har skrevet fagbøker, dikt, og redigert antologier og lesebøker. Diktene er oversatt til flere språk, og selv har hun oversatt prosa og lyrikk fra fransk til makedonsk.


== Referanser ==
Nikola Madzirov

Nikola Madzirov (født 1973 i Strumica) er en lyriker, essayist og oversetter fra Makedonia.
Han debuterte i 1999 med en diktsamling som gav ham studentprisen som årets debutant. Hans tekster er oversatt til 18 språk.


== Referanser ==
Vitória SC

Må ikke forveksles med Vitória FC, det er Esporte Clube Vitória.Vitória Sport Clube, også kjent som Vitória de Guimarães, er en portugisisk sportsklubb fra byen Guimarães i distriktet Braga som bedriver fotball, volleyball, basketball, svømming, vannpolo, bordtennis, friidrett og diverse kampsporter. Klubben ble grunnlagt i 1922 og lagets draktfarger er helhvite med svarte detaljer, mens bortedraktene er helsvarte med hvite detaljer. Fotballaget Vitória SC spiller for øyeblikket i Primeira Liga, som er landets øverste divisjon, og spiller sine hjemmekamper på Estádio D. Afonso Henriques.


== Historie ==
Klubben ble grunnlagt i 1922 og har tradisjonelt vært et cuplag både i nasjonal og europeisk fotballsammenheng. Klubben har vært bak de tre store klubbene (SL Benfica, FC Porto og Sporting Lisboa), men innehar til sammenligning den portugisiske rekorden i antall finaledeltagelser i den nasjonale cupen Taça de Portugal, til tross for at de aldri har vunnet turneringen. Deres beste nasjonale meritter var seier over FC Porto i den portugisiske supercupen Supertaça Cândido de Oliveira i 1988.
Vitória SC har også deltatt i europeisk sammenheng flere ganger, blant annet i Messebycupen, Cupvinnercupen og UEFA-cupen (Europaligaen). Klubbens største bragd i Europacupspill var da laget kvalifiserte seg til kvartfinalen i UEFA-cupen 1986/87 mot tyske Borussia Mönchengladbach.


== Meritter ==
Supertaça Cândido de Oliveira (1): 1988


== Sesonger ==


== Spillerstall ==
Oppdatert 1. november 2022.


=== Utlånte spillere ===


== Kjente spillere med tilknytting til klubben ==
 Bruno Alves
 Paulo Bento
 Nuno Capucho
 Duda
 Pedro Geromel
 Fernando Meira
 Pedro Mendes
 Marek Saganowski
 Zlatko Zahovič


== Referanser ==


== Eksterne lenker ==
(pt) Offisielt nettsted 
(en) Vitória Sport Clube – kategori av bilder, video eller lyd på Commons
Hongnong Wang

Kongen av Hóngnóng (tradisjonell kinesisk: 弘農王; forenklet kinesisk: 弘农王; hanyu pinyin: Hóngnóng Wáng; født 173 eller mer sannsynlig 176, død 6. mars 190), født Liú Biàn (劉辯), posthumt navn Prins Huái av Hóngnóng (弘農懷王), også kalt keiser Shào av Hàn (漢少帝; 汉少帝; Hàn Shàodì), var den trettende keiseren av det senere kinesiske Han-dynastiet, kjent som det senere Han eller Det østlige Han-dynasti, i en periode i 189, i den konfliktflyte perioden i overgangen mellom slutten av Hàn-dynastiet og de tre rikers tid. Han kom til makten etter Han Lingdis død og ble først avsatt og siden forgiftet av krigsherren Dong Zhuo.


== Æranavn ==
Zhāoníng (昭寧) 189


== Referanser ==


== Litteratur ==
Rafe de Crespigny: A Biographical Dictionary of Later Han to the Three Kingdoms (23–220 AD). Brill, Leiden/Boston 2007, s. 484 f.
Lankwitz

Lankwitz er en ortsteil i Berlins bydel Steglitz-Zehlendorf.


== Historie ==
Lankwitz nevnes første gang i skriftlige kilder fra 1239. Johan I av Brandenburg og hans bror Otto III av Brandenburg skjenket stedet til Benediktinerklosteret St. Marien zu Spandau som tilhørte Brandenburg bispedømme. Befolkningen i området besto da hovedsakelig av bønder. Lankwitz var en selvstendig kommune da den i 1920 ble innlemmet i Stor-Berlin.


== Etymologi ==
Navnet kommer av det gammelslaviske Lancovice (tysk: Lancowice), som uttales Lokovitse (tysk: Lokowizze) og betyr «sted ved elvebredden» (tysk: Ort and der Uferaue). Det henspiller på elven Lanke, som nå er kanalisert eller tatt opp i Teltowkanalen. En stein ved Charlottenstraße 64 i Lankwitz markerer elvens kilde.


== Geografi ==
Lankwits grenser i nord til Steglitz, i øst til Mariendorf, i sørøst til Marienfelde og i vest til Lichterfelde.


== Utdannelse ==
Freie Universität har en avdeling I Lankwitz (GEO CAMPUS), med blant annet institutter for geografi og geologi.


== Befolkningsutvikling ==


== Personer ==
Komponisten Arvo Pärt er bosatt i Lankwitz. Ingeniøren og flypioneren Otto Lilienthal er gravlagt på en av stedets tre kirkegårder Friedhof Lankwitz.


== Bygninger ==
Preussenstadion er hjemmearena for BFC Preussen. Siemensvillaen huser musikkarkiv for Deutsche Bibliothek.


== Galleri ==

		
		
		


== Eksterne lenker ==
(en) Berlin-Lankwitz – kategori av bilder, video eller lyd på Commons 
(en) Berlin-Lankwitz – galleri av bilder, video eller lyd på Commons 
Steder i Lankwitz Berlins internettside
Álvaro Quirós

Álvaro Quirós (født 21. januar 1983 i Cádiz) er en spansk profesjonell golfspiller som spiller på Europatouren.
Den første seieren etter at han ble profesjonell i 2004, kom på Challenge Tour i 2006. Etter endt sesong var han kvalifisert for Europatouren 2007. Den sesongen tyvstartet med Alfred Dunhill Championship i  desember 2006, en turnering Quirós vant.
Quirós er en av dem som slår lengst på Europatouren, og både 2007, 2008, 2009 og 2011 toppet han tourens statistikk for lengste utslag. Hans beste plassering på Europatourens pengeliste, er en sjetteplass i 2011. 


== Meritter ==


=== Seire på Europatouren ===
2011 Dubai Desert Classic, Dubai World Championship
2010 Open de España
2009 Commercialbank Qatar Masters
2008 Portugal Masters
2006 Alfred Dunhill Championship (inngikk i 2007-sesongen)


=== Seire på Challenge Tour ===
2006 Morson International Pro-Am Challenge


== Lagturneringer ==
World Cup: 2011 (For Spania), delt 9.-plass
Seve Trophy: 2009 (For kontinental-Europa)Som amatør:

VM for lag (Eisenhower Trophy): 2004 (For Spania), 2.-plass


== Eksterne lenker ==
(en) Álvaro Quirós – Europatouren 
(en) Álvaro Quirós – Japantouren 
(en) Álvaro Quirós – Verdensrankingen 
Profil på europeantour.com
SC Beira-Mar

Sport Clube Beira-Mar er en portugisisk sportsklubb fra byen Aveiro i distriktet med samme navn som bedriver fotball, futsal, basketball og boksing. Klubben ble grunnlagt i 1922 og lagets draktfarger er gule med svarte detaljer, mens bortedraktene er helhvite med gule detaljer. Fotballaget SC Beira-Mar spiller for øyeblikket i Liga de Honra, som er landets nest øverste divisjon, og spiller sine hjemmekamper på Estádio Municipal de Aveiro. Nåværende trener er den tidligere storspilleren Rui Bento.


== Historie ==
SC Beira-Mar ble grunnlagt den 1. januar 1922 og rykket opp til Primeira Liga for første gang i 1961. Klubben var, med unntak av årene 1971 til 1974, en middelhavsfarer på nivå to utover 1980-tallet og 1990-tallet. I 1999 kom deres hittil største sportslige prestasjon da klubben spilte seg frem til finalen i det portugisiske cupmesterskapet Taça de Portugal, som klubben vant over SC Campomaiorense. Til tross for dette endte klubben på nedrykksplass i serien.
Som følge av at de vant cupmesterskapet i 1999 ble klubben, som da spilte i Liga de Honra på nivå to, kvalifisert til UEFA-cupen 1999/00, hvor de røk ut i første runde mot den nederlandske klubben Vitesse. Dette er klubbens foreløpige beste plassering i europeisk sammenheng.


== Meritter ==
Taça de Portugal (1): 1998/1999
Liga de Honra (2): 2005/2006, 2009/2010


== Kjente spillere med tilknytting til klubben ==
 Antolín Alcaraz
 Eusébio
 Tobias Grahn
 Mário Jardel
 Pavel Srníček
 António Sousa
 Marián Zeman


== Eksterne lenker ==
Klubbens offisielle nettsider
Machilipatnam

Machilipatnam, tidligere kalt Masulipatnam og  Bandar, er en by i delstaten Andhra Pradesh i India. Den ligger ved elva Krishnas utløp i Bengalbukta i distriktet Krishna. Machilipatnam hadde ved folketellingen i 2011 et innbyggertall på 170 008.


== Referanser ==
Georg Ulrich Wasmuth

Georg Ulrich Wasmuth, også skrevet Vasmuth (født 19. mars 1788, død 16. oktober 1814) var en norsk offiser og eidsvollmann fra Kristiansund. Han representerte Første trondhjemske infanteriregiment under Riksforsamlingen på Eidsvoll og sluttet seg til selvstendighetspartiet.
Sensommeren 1814 var han med i krigen mot Sverige, ble såret og døde like etter av skadene.
Wasmuth var mottaker av Dannebrogordenens hederstegn etter å ha kjempet tappert mot svenskene i felttoget i Jemtland i 1808.
I 1814 leide han lensmannsgården Øvre på Ytterøya i Levanger. Her fikk han en datter mens han var på Eidsvoll. I dag er det bare en jordkjeller i naturstein igjen fra Wasmuths tid.
Han var barnebarn av regimentfeltskjær Georg Heinrich Ulrich Wasmuth (ca. 1724–1800), som foretok den første koppevaksinering (inokulasjon) i Norge, allerede i 1755.


== Referanser ==


== Kilder ==
Biografisk informasjon om    Georg Ulrich Wasmuth   , NSD Norsk senter for forskningsdatas politikerarkiv (nedlagt)
«Georg Ulrich Wasmuth». Eidsvoll 1814. Besøkt 31. juli 2019. 
Tallak Lindstøl: Stortinget og Statsraadet 1814-1914, Kristiania, 1914, samt tillæg. B. 1 D. 2 : Biografier L-Ø samt tillæg, side 922 digital utgave
Kolbein Dahle: Georg Ulrik Wasmuth og garden Øvre på Ytterøya i Levanger, i Jørn Holme (red.): De kom fra alle kanter - Eidsvollsmennene og deres hus, Cappelen Damm 2014 2014, s. 476-478. ISBN 978-82-02-44564-5
Anders Bjønnes m.fl. (redaktører): Eidsvollsmennene – Hvem var de?, Norsk Slektshistorisk Forening, Oslo 2014, med eidsvollsmannens biografi, slekt, underskrift, bilde og beskrivelse av hans segl på Grunnloven 17. mai 1814


== Eksterne lenker ==
(en) Georg Ulrich Wasmuth – kategori av bilder, video eller lyd på Commons 
(no) Georg Ulrich Wasmuth hos Norsk senter for forskningsdata
CD Feirense

Clube Desportivo Feirense er en portugisisk fotballklubb fra byen Santa Maria da Feira i distriktet Aveiro. Klubben ble grunnlagt i 1919 og lagets draktfarger er mørkeblå med hvit underdel, mens bortedraktene er hvite med mørkeblå underdel. CD Feirense spiller for øyeblikket i Liga de Honra, som er landets nest øverste divisjon, og spiller sine hjemmekamper på Estádio Marcolino de Castro. Nåværende trener er den tidligere storspilleren Quim Machado.
Klubben har vunnet Segunda Divisão Portuguesa (datidens nivå to, tilsvarende dagens Liga de Honra) to ganger, i henholdsvis 1962 og 1977.


== Meritter ==
Segunda Divisão Portuguesa (2): 1961/1962, 1976/1977


== Sesonger ==


== Kjente spillere med tilknytting til klubben ==
 Bassey William Andem
 Rui Correia
 Jardel
 Jorge Leitão
 Renato Queirós
 José Vítor Moreira Semedo


== Referanser ==


== Eksterne lenker ==
Klubbens offisielle nettsider
Ellorahulene

Ellorahulene er et kulturminne bestående av 34 klostre og templer hugget inn i veggen av en basaltklippe beliggende 30 km fra byen Aurangabad i delstaten Maharashtra i India. Det ble bygget under Rashtrakuta-dynastiet og har bygninger reist mellom år 600 og 1000. Stedet har klostre og templer knyttet til både buddhismen, hinduismen og jainismen.Ellorahulene ble i 1983 satt på UNESCOs verdensarvliste.


== Galleri ==


== Referanser ==


== Eksterne lenker ==
(en) Ellora Caves – kategori av bilder, video eller lyd på Commons 
Ellora Caves, UNESCO
World Heritage Sites – Ellora Caves, Archaeological Survey of India
Amorittisk

Amorittisk er et nordvestsemittisk språk som ble talt av de folkestammene som ble kalt for amorittene i oldtiden i Midtøsten. Språket er kjent utelukkende fra akkadiske skrifter hvor det opptrer navn som ikke er akkadiske og som ble nedtegnet i den tiden amorittene styrte i Babylonia mot slutten av 2000-tallet f.Kr. og begynnelsen av 1000-tallet f.Kr., hovedsakelig fra byen Mari og i en mindre grad fra Alalakh, Tell Harmal, og Khafajah. Tidvis er slike ikkeakkadiske navn også funnet i tidlige egyptiske tekster, og et stedsnavn — «Sənīr» (שְׂנִיר) for Hermonfjellet — er kjent fra Bibelen (Femte Mosebok 3:9), og merkelig nok kan det være indoeuropeisk i sin opprinnelse (muligens grunnet hettittisk innflytelse). Kjente karaktertrekk i språket er:

De vanlige nordvestlige semittiske skillet imperfektiv-perfektiv er funnet — det vil si Yantin-Dagan, «Dagon gir» (ntn); Raṣa-Dagan, «Dagon var glad» (rṣy). Det inkluderer en tredjepersonsendelse -a (i motsetning til akkadisk eller hebraisk), og en vokal i imperfektum -a, som i arabisk framfor hebraiske og arameiske -i-.
Det var en verbform med en fordoblet andrekonsonant — det vil si Yabanni-Il, «Gud skaper» (rotord bny).
I flere tilfeller hvor akkadisk har š, har amorittisk, som hebraisk og arabisk, h, således hu, 'hans', -haa, 'hennes', kausativ h- eller ʼ- (I. Gelb 1958).
Førsteperson perfektum er i -ti (entall), -nu (flertall), som i kanaanittiske språk.


== Litteratur ==
Cohen, D. (1985): Les langues chamito-semitiques, CNRS: Paris.
Gelb, I. (1958): «La lingua degli amoriti» i: Academia Nazionale dei Lincei.  Rendiconti, no. 8, 13, s. 143–163.
Huffmon, H. B. (1965): Amorite Personal Names in the Mari Texts.  A Structural and Lexical Study, Baltimore.
Mugnaioni, Remo (2000): «Notes pour servir d’approche à l’amorrite» Travaux 16 – La sémitologie aujourd’hui, Cercle de Linguistique d’Aix-en-Provence, Centre des sciences du langage, Aix-en-Provence, s. 57-65.
Streck, M. P. (2000): Das amurritische Onomastikon der altbabylonischen Zeit. Bind 1: Die Amurriter, Die onomastische Forschung, Orthographie und Phonologie, Nominalmorphologie. Alter Orient und Altes Testament Band 271/1, Münster.
Nidelv bru

Nidelv bru er to bruer over Nidelva i Trondheim som ligger umiddelbart ved siden av hverandre.
Nidelv jernbanebru ble åpnet i 1881 da Meråkerbanen ble åpnet, og var opprinnelig ei svingbru. Den ble byttet ut i 1972 med en dobbeltsporet vippebru og er i dag utstyrt med gangbru langs nordre rand.
Nidelv veibru går mellom Gryta på Brattøra og Nedre Elvehavn og ble åpnet i 1976. Før Pirbrua ble tatt i bruk 2009 var brua del av Nordre avlastningsvei (riksvei 706). Stålkonstruksjonene er levert av Erik Ruuds mekaniske verksted i Oslo. 
Bruene er en klaffebruer hvor seilingsbredden er 24 m. Begge bruene blir styrt fra kontrolltårnet på jernbanebrua, også Pirbrua blir styrt fra dette tårnet. Jernbaneverket står for driften.


== Galleri ==

		
		


== Se også ==
Liste over broer i Norge
Liste over broer i Norge etter lengde


== Referanser ==


== Eksterne lenker ==
(en) Nidelv bru – kategori av bilder, video eller lyd på Commons 
Statens vegvesens prosjektside
Charminar

Charminar er en moské i byen Hyderabad i India. De fire karakteristiske minaretene har gitt moskeen dens navn på urdu, på norsk betyr navnet «fire tårn». Minaretene står i hvert hjørne av fire porter. Charminar ble reist i 1591 i Golconda-sultanatets tid.
Mokseen er kvadratisk, med sider som måler 31,95 meter. Hver side har en åpen bue på 11 meter og i hvert hjørne reiser det seg en minaret til 56 meters høyde.


== Referanser ==


== Eksterne lenker ==
(en) Offisielt nettsted 
(en) Charminar – kategori av bilder, video eller lyd på Commons 
(en) «Charminar», Non Resident Indian Online
Anthony Downs

Anthony Downs (født 21. november 1930 i Evanston, Illinois, død 2. oktober 2021) var en amerikansk akademiker og spesialist i offentlig politikk og offentlig forvaltning. Han var fra 1977 Senior Fellow ved Brookings Institution i Washington D.C..
I sitt banebrytende arbeid An Economic Theory of Democracy (1957), introduserte Downs en venstre-høyre-akse til økonomisk teori. Til «venstre» plasserte han kommunistiske partier, som ønsker en fullstendig planøkonomi, mens  de liberale, som krever en helt deregulert økonomi, ble plassert til «høyre».


== Downs liv ==
Downs studerte økonomi og statsvitenskap ved Carleton College i Northfield i Minnesota og ble uteksaminert i 1956 fra Stanford University. Han arbeidet deretter som professor ved University of Chicago, som analytiker ved RAND Corporation og som president i Real Estate Research Corporation.


== Referanser ==
Europe écologie–Les verts

Europe écologie–Les verts forkortet EELV («Økologisk Europa–De Grønne») er et grønt parti i Frankrike. Partiet ble grunnlagt 13. november 2010 gjennom sammenslåingen av Les Verts, grunnlagt i 1984, og Europe Écologie, et valgforbund av uavhengige politikere opprettet til Europaparlamentsvalget i Frankrike 2009. Ved etableringen hadde partiet 13 000 medlemmer.Partiet er medlem av Det europeiske grønne partiet og Global Greens. Til presidentvalget i 2012 stilte partiet med Eva Joly som kandidat.
Joly fikk 2,31 prosent oppslutning i første valgrunde 22. april, oppnådde dermed den sjette største oppslutning.


== Partiledere ==
Cécile Duflot (2010-2012)
Pascal Durand (2012-2013)
Emmanuelle Cosse (2013-2016)
David Cormand (2016- )


== Referanser ==


== Eksterne lenker ==
Offisielt nettsted 
(en) Europe Écologie Les Verts – kategori av bilder, video eller lyd på Commons
Ramappa-tempelet

Ramappa-tempelet eller Ramalingeswara-tempelet er et hinduistisk tempel i Warangal-distriktet i delstaten Telangana i India. Det stammer fra 1200-tallet. Tempelet er viet til guden Shiva.Tempelet ble i 2021 oppført på Unescos verdensarvliste.


== Referanser ==


== Eksterne lenker ==
(en) Ramappa Temple – kategori av bilder, video eller lyd på Commons 
«Ramappa Temple», India Profile
CS Marítimo

Club Sport Marítimo er en portugisisk fotballklubb fra byen Funchal i distriktet Madeira. Klubben ble grunnlagt i 1910 og lagets draktfarger er grønne med røde vertikale striper og hvit underdel, mens bortedraktene er hvite med grønn underdel. CS Marítimo spiller sine hjemmekamper på Estádio do Marítimo.
Klubben ble grunnlagt i september 1910 med navnet Club Português de Sport Marítimo og tok klubbfargene etter Portugals flagg for å skille dem fra deres lokale rivaler, Club Sports da Madeira. Navnet Marítimo kommer av at spillerne i klubben på starttidspunktet arbeidet i havnen i Funchal.
CS Marítimo har vunnet det nasjonale cupmesterskapet Taça de Portugal én gang, i 1925/1926. Klubben har også vunnet Segunda Divisão Portuguesa (datidens nivå to, tilsvarende dagens Liga de Honra) to ganger, i henholdsvis 1976/1977 og 1981/1982. I europeisk sammenheng har klubben deltatt i UEFA-cupen ved syv anledninger; 1993/1994, 1994/1995, 1998/1999, 2001/2002, 2003/2004, 2008/2009 og 2010/2011.


== Meritter ==
Taça de Portugal (1): 1925/1926
Segunda Divisão Portuguesa (2): 1976/1977 og 1981/1982


== Sesonger ==


== Spillerstall ==
Oppdatert 30. oktober 2022.


=== Utlånte spillere ===


== Kjente spillere med tilknytting til klubben ==
 Paulo Alves
 Danny
 Colin Hill
 Ilian Iliev
 Andrej Komac
 Nuno Morais
 Pepe
 Souza
 Nuno Valente


== Referanser ==


== Eksterne lenker ==
(pt) Offisielt nettsted 
(en) Club Sport Marítimo – kategori av bilder, video eller lyd på Commons
Fuyun

Fuyun (kinesisk: 富蕴; pinyin: Fùyùn Xiàn, uigursk: خْكتْكاَي ناھىيىسى, Koktokay Nahiyisi) er et fylke i byprefekturet Altay i den autonome regionen Xinjiang i Folkerepublikken Kina.
Befolkningen var 82 098 i 1999.I 1931 ble området rammet av et stort jordskjelv, Fuyun-jordskjelvet (Fuyun dizhen).


== Referanser ==


== Eksterne lenker ==
Lokalregjeringens hjemmesider
Fuyun dizhen
Storkommunen Koktokay
Liste over Guyanas statsoverhoder

Under følger en liste over Guyanas statsoverhoder fra uavhengigheten i 1966 til i dag.
Ifølge Guyana Independence Act 1966 var Elizabeth II dronning av Guyana. Hun var også monark i Storbritannia og i de andre samvelderikene. Dronningen ble representert i Guyana av en generalguvernør. Denne utøvde mesteparten av monarkens myndighet. Generalguvernøren ble utnevnt på ubestemt tid og var i stillingen så lenge monarken ønsket det.I henhold til Westminster-statutten (1931) ble generalguvernøren kun utnevnt etter råd fra Guyanas regjering uten innblanding fra den britiske regjeringen.I tilfelle stillingen ble ledig fungerte Guyanas høyesterettsjustitiarius som regjeringens administrator (Officer Administering the Government).


== Dominionen Guyana 1966–1970 ==


== Den kooperative republikken Guyana 1970 – ==
Forfatningen av 1970 gjorde Guyana til republikk. Monarken og generalguvernøren ble erstattet av en seremoniell president. I forfatningen av 1980 ble presidentens makt utvidet.  Han/hun blir valgt av nasjonalforsamlingen.
I tilfelle stillingen blir ledig er statsministeren fungerende president.

		
		
		
		


== Referanser ==


== Kilder ==
«Guyana». World Statesmen.org. Besøkt 24. juni 2019. 
«Guyana». Rulers.org. Besøkt 24. juni 2019.
Andingmen (Dongcheng)

Andingmen (kinesisk: 安定门, pinyin: Āndìngmen) er et subdistrikt bydistriktet Dongcheng i Beijing i Folkerepublikken Kina.


== Referanser ==
Jag tror på sommaren

«Jag tror på sommaren» er en svensk sang, skrevet av Stig Olin. Den ble spilt inn av Mats Olin og utgitt på singlen Polar POS 1028 i 1967. B-siden var «Gossen med gyllene äpplet». Mats Olins versjon var en hit på Svensktoppen i tolv uker i perioden 21. mai-6. august 1967.Sangen ble skrevet til siste sending i høstsesongen av Frukostklubben 21. desember 1966 på oppdrag av produsent Bertil Perrolf. Stig Olin fremførte den i programmet sammen med hustruen, Britta Holmberg, samt barna Mats og Lena. Mats fremførte den i Hylands hörna i 1967.Kirsti, Oddvar og Arne m/Alf Blyverkets orkester spilte også inn sangen. Den ble utgitt på singlen Triola TN 472. A-siden var «Hver lørdag en fest».


== Norske versjoner ==
Basse Fant og Bente Aaseth har skrevet norske tekster. De bærer tittelen «Jeg tror på sommeren».


=== Innspillinger ===


== Referanser ==
Omloop Het Nieuwsblad 2012

Omloop Het Nieuwsblad 2012 var den 67. utgaven av sykkelrittet Omloop Het Nieuwsblad. Rittet ble arrangert lørdag 25. februar 2012. Sep Vanmarcke vant spurten mot Tom Boonen og Juan Antonio Flecha. Sistnevnte tok sin femte pallplass i rittet på seks år.


== Resultat ==


== Eksterne lenker ==
(en) Omloop Het Nieuwsblad 2012 – kategori av bilder, video eller lyd på Commons 
http://www.omloophetnieuwsblad.be/nl/elite-men